CELEX: 62018CN0830
Language: et
Date: 2018-12-28 00:00:00
Title: kohtuasi C-830/18: Eelotsusetaotlus, mille on esitanud Oberverwaltungsgericht Rheinland-Pfalz (Saksamaa) 28. detsembril 2018 — Landkreis Südliche Weinstraße versus PF jt

8.4.2019   
            
            
               ET
            
            
               Euroopa Liidu Teataja
            
            
               C 131/21
            
         
      Eelotsusetaotlus, mille on esitanud Oberverwaltungsgericht Rheinland-Pfalz (Saksamaa) 28. detsembril 2018 — Landkreis Südliche Weinstraße versus PF jt
      (kohtuasi C-830/18)
      (2019/C 131/26)
      Kohtumenetluse keel: saksa
      
         Eelotsusetaotluse esitanud kohus
      
      Oberverwaltungsgericht Rheinland-Pfalz
      
         Põhikohtuasja pooled
      
      
         Vastustaja ja apellatsioonkaebuse esitaja: Landkreis Südliche Weinstraße
      
         Kaebajad ja vastustajad apellatsioonimenetluses: PF jt
      
         Menetlusosaline: Vertreter des öffentlichen Interesses
      
         Eelotsuse küsimused
      
      
                  1.
               
               
                  Kas Euroopa Parlamendi ja nõukogu 5. aprilli 2011. aasta määruse (EL) nr 492/2011 töötajate liikumisvabaduse kohta liidu piires (1) artikli 7 lõiget 2 tuleb tõlgendada nii, et liikmesriigi õigusnormil, mille kohaselt peab kohalik omavalitsusüksus (Landkreis (maakond)) koolitranspordi korraldamise kohustust täitma üksnes asjaomase kõrgemalseisva föderaalse üksuse (Bundesland (liidumaa)) elanike suhtes, on kaudselt diskrimineeriv mõju isegi juhul, kui juhtumi asjaolude põhjal on kindlaks tehtud, et elukohanõude tõttu jääb valdav osa ülejäänud liikmesriigi territooriumil elavatest isikutest hüvitisest ilma?
                  Kui esimesele küsimusele tuleb vastata jaatavalt:
               
            
                  2.
               
               
                  Kas haridussüsteemi tõhus korraldus kujutab endast ülekaalukat üldist huvi, mis võib kaudset diskrimineerimist õigustada?
               
            
         (1)  ELT 2011, L 141, lk 1.